**GENTLEMEN’S RACE**

###### EGYSZEMÉLYES VITORLÁSVERSENY

Keszthely, 2024. szeptember 21.

KIÍRÁS

**A rendezvény célja**: Egyszemélyes, nyílt edzéslehetőség minden 14 láb, vagy azt meghaladó

 hosszúságú vitorlás hajó részére.

**Helye**: Balaton nyugati medence **Ideje:** 2024 szeptember 21.

**Rendezője**: Keszthelyi Yacht Club,

**Felelős rendező**: Kayser Miklós

**Versenybíró és döntnök**: Regényi Zsolt

**Versenyorvos**: Dr Niklai Erzsébet

**Nevezés helye és ideje:** 2024.szeptember 21.

 8:00 - 9:30 a KYC telepén, 8360 Keszthely Csárda u. 13.

 .

**Nevezési díj:** 7.000,- Ft / résztvevő. A befizetett összegből 2000 Ft-ot az ifjúsági-versenysport támogatására fordítunk.

**Program:** szeptember 21. szombat

 9:30 óra Kormányos értekezlet

 10:55. A rendezvény első figyelmeztető jelzése

 11:00 Rajt

 Az utolsó hajó befutása után fél órával: Ünnepélyes eredményhirdetés, díjkiosztó

**Résztvevők:** Bárki, aki rendelkezik a nevezett hajó vezetéséhez szükséges engedélyekkel.

**Versenyszabályok:** Az ISAF versenyszabályai

A navigációt és hajóvezetést segítő elektronikus eszközök, valamint a rádiótelefon használata megengedett.

A versenyben lévő hajó külmotorját felszerelve tarthatja.

**Pálya:** Keszthely – Zala torok – Balatongyörök –Keszthely háromszög ( kb. 20 km )

 ( Mellékelt pályarajz)

A pálya teljesítésének iránya:

1. Keszthely –Zala torok - B.györök - Keszthely A rendező hajón **piros** lobogóval jelzik a

 rajteljárásnál. A jeleket bal kéz felől kell elhagyni.

2. Keszthely - B.györök - Zala torok - Keszthely A rendező hajón **zöld** lobogóval jelzik a

 rajteljárásnál. A jeleket jobb kéz felől kell elhagyni.

A verseny sárga színű bójákkal van kijelölve. A keszthelyi és a Zala toroki pályajelnél – a szomszédos pályajelek irányának szögfelezőjében, meghatározott távolságra( kb. 500 m) – piros, (kisebb) betétbóják lesznek elhelyezve, melyek az eltérő adottságú hajók sebességkülönbségét kiegyenlíteni hivatott ún. büntetőszakaszokat jelölik ki. A teljesítendő büntetőszakaszok száma a hajók MVSZ által közzétett Yardstick számok, vagy a német lista alapján történik. A büntetőszakasz teljesítése a pályajel – betétbója – pályajel megkerülésével történik.

**Rajt és célvonal:** A Keszthelyi Yacht Club előtt 300m-en belül telepített.

**ELŐNYRENDSZER:**

**Yardstick szám: Büntető kör: Yardstick szám: Büntető kör:**

200-121 0 95-91 6

120-116 1 90-86 7

115-111 2 85-81 8

110-106 3 80-76 9

105-101 4 75-71 10

100- 96 5 70- 0 11

A teljesítendő büntető szakaszok helye tetszés szerint választhatók meg , azaz a rajt után közvetlenül vagy a Zala toroki jelnél, valamint a befutó előtt. A kiszabott büntetőkörök számolása a jelzett szakaszoknál lévő motoroson történik ellenőrzésképpen. Az ellenőrző pont felvilágosítást nem ad a körszámokról, így kérjük a versenyzőket, hogy a büntetőköröket pontosan számolják.

Kevesebb teljesített körszám kizárással jár.

**Rajtidő korlátozás, rajteljárás:** A hajók a rajt időpontja után legfeljebb 30 percig rajtolhatnak el. A

 rajt előtt jelentkezni nem kell.

**Időkorlátozás:** 17.00 óráig lehet a versenyt érvényesen teljesíteni a rajt napján.

**Értékelés:** Szabályos befutási sorrend alapján.

**A esemény díjazása**: Az első három helyezett.

**Óvás:** Óvás esetén az érintett fél értesítése kötelező. Az óvást befutáskor a

 célhajónak is be kell jelenteni. Az óvás beadási határideje az óvó fél befutását követő 1/2 óra.

 Az óvást a döntőbíró vezeti le.

**Egyéb rendelkezések:** A mentőmellény használata kötelező. A rendezőség

 nem vállal felelősséget sem a hajók, sem a legénység versenyre való

 alkalmassága tekintetében, ugyancsak nem vállal felelősséget és

 szavatosságot a versenyben való részvétellel kapcsolatban előforduló balesetek, vagy anyagi károk ügyében.

#### A RENDEZVÉNYEN MINDENKI SAJÁT FELELŐSSÉGÉRE VITORLÁZIK!

# JÓ SZELET!